ქვახიდისწყალი
ქვახიდისწყალი — მდინარე საქართველოში, ახმეტის მუნიციპალიტეტში. მოქცეულია თუშეთ-ხევსურეთის კავკასიონის სამხრეთ კალთაზე. წარმოადგენს მდინარე პირიქითი ალაზნის ერთ-ერთ სათავეს — ზღვის დონიდან 3595 მ-ზე. სიგრძე 19 კმ, აუზის ფართობი 96 კმ². საზრდოობს თოვლის, წვიმის, მიწისქვეშა და მყინვარული წყლით. წყალდიდობა გაზაფხულ-ზაფხულშია (მაქსიმალური ივლისში), ხანგრძლივი წყალმცირობა — ზამთარში. საშუალო წლიური ხარჯი 2,55 მ³/წმ.